open-index/open-wikipedia-markdown huggingface dataset:
கலைகள்

கற்றற்கு உரியவை எல்லாம் **[[கலை]]கள்**. இது தமிழில் கலை என்பதற்கு தரப்படும் ஒரு பொது வரையறை. இந்த வரையறைக்கிணங்கவே தமிழ் விக்கிபீடியா கலைக்களஞ்சியத்தின் பெயரும் அமைந்திருக்கின்றது.  கலைச்சொல் என்ற சொற்றாடலிலும் இப்பொருளே வழங்குவதே காணலாம்.  எனினும் "உணர்ச்சியும் கற்பனையும் கொண்டு வளர்ந்த ஓவிய முதலியவற்றை மட்டுமே கலை என்று சிறப்பித்து வழங்குதல் பொருந்தும்" என்று தமிழ் அறிஞர் மு. வரதராசனாரின் கூற்று இங்கு குறிப்பிடத்தக்கது. பொது வழக்கிலும் மு. வரதராசனாரின் கூற்றுக்கமையவே கலை என்ற சொல் பயன்படுத்தப்பட்டு வந்தாலும், தற்போது அந்த வழக்கம் பழைய 'கற்றற்கு உரியவை எல்லாம் கலை' என்ற பொருளிலும் எடுத்தாளப்படுகின்றது.

## இவற்றையும் பார்க்க
* கலை
* கலை வரலாறு
* கலைப் பாணிகள், காலம் மற்றும் இயக்கங்கள்
* ஆய கலைகள் அறுபத்து நான்கு

## வெளி இணைப்புகள்

*  – A look at how general economic principles govern the arts.

## மேற்கோள்கள்

பகுப்பு:கலைகள்
பகுப்பு:கலை தொடர்பான பட்டியல்கள்
பகுப்பு:பண்பாடு
நாடி

**நாடி** என்பதும் *நாழி, நாழிகை* என்பதும் இந்திய துணைக்கண்டத்தில் பழங்காலத்திலிருந்து பயன்படுத்தப்பட்டு வரும் ஒரு கால அலகு ஆகும். ஒரு நாள் 60 நாடிகளாகப் (நாழிகைகளாகப்) பகுக்கப்பட்டுள்ளது. நாடி மேலும் 60 உட்பிரிவுகளாகப் பிரிக்கப்படும். இந்த ஒவ்வொரு உட்பிரிவும் விநாடி அல்லது *நொடி* எனப்படும்.
[thumb|350px|left| தற்கால தமிழ்ப் [பஞ்சாங்கம்|பஞ்சாங்கமொன்றில் மணி, மினிற்(மினிட்டு) கால அலகுகளுடன் நாடி, விநாடி கால அலகுகளிலும் தகவல்கள் தரப்பட்டிருப்பதை இங்கே காணலாம்.]]
தற்போது எங்கும் வழக்கிலுள்ள கால அளவுக் கணக்கில் ஒரு நாள் 24 மணி நேரம் கொண்டதாகும். இது 1440 (= 24 X 60) நிமிடங்களுக்குச் சமன். எனவே ஒரு நாடி அல்லது நாழிகை என்பது  **24** (24 X 60 / 60) நிமிடங்கள் கொண்டதாகும்.  மேற்கத்திய முறைகள் அறிமுகப் படுத்தப்படும் முன் நாடி, விநாடி அலகுகளே இந்தியாவிலும், இலங்கை போன்ற அண்டை நாடுகளிலும் வழங்கி வந்தன. இன்றும் சோதிடம் முதலிய மரபு சார்ந்த துறைகளில் (திருமணம், குழந்தைப் பிறப்பு, இறந்தார் சடங்கு) நேரத்தைக்குறிக்க இவ்வலகு பயன்படுத்தப்பட்டு வருகின்றது.

நாடி என்பதற்குப் பொருள்:
"நாடிநாழிகை நரம்பாம்" - "கடிகை நாழிகையே" - சூடாமணி நிகண்டு.
ஆக நாடி என்பதற்கு நரம்பு என்றொரு பொருள் உண்டு.

பகுப்பு:கால அளவுகள்
அடூர் கோபாலகிருஷ்ணன்

**அடூர் கோபாலகிருஷ்ணன்** (*Adoor Gopalakrishnan, பிறப்பு: 1942 ஆம் ஆண்டு சூலை மாதம்  3ம் தேதி, [[கேரளா|கேரள மாநிலத்தைச்]] சேர்ந்த ஒரு உலகப் புகழ்பெற்ற திரைப்பட இயக்குநர். 1972ஆம் ஆண்டில் சுயம்வரம் என்ற தன்னுடைய முதல் திரைப்படத்தை இயக்கியதன் மூலம் புகழ்பெற்றார். இவருடைய திரைப்படங்கள் அனைத்தும் உலக திரைப்பட விழாக்களில் திரையிடப்பட்டு மிக்க புகழ்பெற்றவை. உலக திரைப்பட விமர்சனப் பரிசினை, ஐந்து முறை இவருடைய திரைப்படங்கள் தொடர்ந்து பெற்றன.

இவருடைய கலைப் பணிக்காக 2004ஆம் ஆண்டிற்கான [[தாதாசாஹெப் பால்கே விருது]] வழங்கப்பட்டுள்ளது.  இந்தியாவின் தலைசிறந்த விருதுகளான  [[பத்மசிறீ|பத்மஸ்ரீ விருது]] 1983ஆம் ஆண்டிலும் [[பத்ம விபூசன்]] விருது 2006 இலும்  இவருக்கு வழங்கப்பட்டன.

== படைப்புகள் ==
=== திரைப்படங்கள் ===
* *நிழல்குத்து* (2002)
* *கதாபுருஷன்* (1996)
* *விதேயன்* (1994)
* *மதிலுகள்* (1990)
* *அனந்தரம்* (1987)
* *முகாமுகம்* (1984)
* *எலிப்பத்தாயம்* (1981)
* *கொடியெட்டம்* (1977)
* *சுயம்வரம்* (1972)

=== ஆவணப் படங்கள் / குறும்படங்கள் ===
* *கலாமண்டலம் ராமன்குட்டி நாயர்* (2005)
* *கலாமண்டலம் கோபி* (1999)
* *சோழப் பாரம்பரியம்* (1980)
* *யக்ஷகானம்* (1979)
* *Past in Perspective* (1975)
* *குரு செங்கனூர்* (1974)
* *Towards National STD* (1969)
* *And Man Created* (1968)
* *Danger at Your Doorstep* (1968)
* *The Myth* (1967)
* *A Great Day* (1965)

=== புத்தகங்கள் ===
* *சினிமாவின் உலகம்* (தமிழ் மொழிபெயர்ப்பு. மொழிபெயர்த்தவர் : மீரா கதிரவன். மலையாளத்தில், *சினிமாயுடே லோகம்* என்று வெளிவந்து 1983ஆம் ஆண்டு தேசிய விருது பெற்ற புத்தகம்)
* *நிர்மால்யம்* (தமிழ் மொழிபெயர்ப்பு. மொழிபெயர்த்தவர் : மீரா கதிரவன்)
* *எலிபத்தாயம்'' (தமிழ் மொழிபெயர்ப்பு. மொழிபெயர்த்தவர் : சுந்தர ராமசாமி)
## மேற்கோள்கள்

## வெளி இணைப்புகள்

* அடூரின் நிழல்குத்து திரைப்படம் பற்றி காலச்சுவடு இதழில் தியோடர் பாஸ்கரன் எழுதிய கட்டுரை 
* கெயாஸ்மேக்  என்ற திரைப்பட இதழில் அடூர் பற்றிய குறிப்பு 
* ஐஎம்டிபி தளத்தின் அடூர் கோபாலகிருஷ்ணன் பற்றிய செய்திகள்
* அடூர் கோபாலகிருஷ்ணன் தாதா சாகேப் பால்கே விருது பெற்றது குறித்த பி.பி.சி. தமிழ் வானொலிக் குறிப்பு
* கீற்று இதழில் சிகரங்களைத் தொட்ட அடூர் கோபாலகிருஷ்ணன் - கட்டுரை 

பகுப்பு:தமிழ்த் திரைப்பட இயக்குநர்கள்
பகுப்பு:இந்தியத் திரைப்பட இயக்குநர்கள்
பகுப்பு:1942 பிறப்புகள்
பகுப்பு:தாதாசாகெப் பால்கே விருது பெற்றவர்கள்
பகுப்பு:1941 பிறப்புகள்
பகுப்பு:வாழும் மக்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:ஊர்ப் பெயரால் அறியப்படும் மக்கள்
பகுப்பு:இந்திய ஆவணப்படத் தயாரிப்பாளர்கள்
ஆகஸ்ட் 2005

## செய்தித் துளிகள்
### ஆகஸ்ட் 31, 2005


இராக்
மக்கள் மிரட்சியால் நெருங்கி 700க்கு மேற்பட்டடோர் பலி
அல்சசீரா 



### ஆகஸ்ட் 30, 2005


அமெரிக்கா
தென் ஐக்கிய அமெரிக்கா புயலால் கடும் பாதிப்பு
யுஎஸ்எ_ருடே



### ஆகஸ்ட் 29, 2005


அமெரிக்கா

நியூ ஒர்லென்ஸ், மிஸ்ஸிஸ்சிப்பி கடும் புயல், வெள்ளப்பெருக்கம்
சிஎன்என் 



### ஆகஸ்ட் 28, 2005


வெனிசுலா
வெனிசுவேல தலைவர் குகொ சவெஸ்க்கு யெசி யக்சன் ஆதரவு
பொஸ்ரன்_குளோப்



### ஆகஸ்ட் 27, 2005


இலங்கை
இலங்கையில் இவ்வருட இறுதிக்குள் தேர்தல் - உயர்நீதி மன்றம்
பிபிசி



### ஆகஸ்ட் 26, 2005


இந்தியா
உத்ர பிரதேசத்தில் 200 மக்கள் என்சிபலிரிஸ் நோயினால் பலி
பிபிசி



### ஆகஸ்ட் 25, 2005


ஐரோப்பிய ஒன்றியம்
சீனா - ஐரோப்பிய ஒன்றியம் ஆடை வணிக பேச்சு வார்த்தையில்
பிபிசி



### ஆகஸ்ட் 24, 2005


இலங்கை
விடுதலைப் புலிகள் 21 சிறுவர்களை விடுவிப்பு
தமிழ்னெற்



### ஆகஸ்ட் 23, 2005


நைஜர்
நைஜர் நாட்டில் வறட்சி, பட்டினி
யுஎஸ்எ_ருடே



### ஆகஸ்ட் 22, 2005


ஜெர்மனி
ஒரு மில்லியன் இளைவர்கள் பாப்பாண்டவரின் செய்தியை கேட்டனர்
இன்டிப்பென்டென்ற் 



### ஆகஸ்ட் 21, 2005


சீனா
சீன-ரஷ்யா இராணுவ விளையாட்டுக்கள் - 2 ம் நாள்
சீனாடெய்லி



### ஆகஸ்ட் 20, 2005


இந்தியா
கேரளாவில் கோக் குளிர்பான கொம்பனியை மூட உத்தரவு
பிபிசி



### ஆகஸ்ட் 19, 2005


இலங்கை
விடுதலைப் புலிகள் அரசுடன் பேச சம்மதம்
தமிழ்னெற்



### ஆகஸ்ட் 18, 2005


இஸ்ரேல்
காசாவில் இருந்து இஸ்ரேலிய மிதவாதிகள் வெளியேற்றம்
ராய்ற்ரேர்ஸ்



### ஆகஸ்ட் 17, 2005


வங்காளதேசம்
வங்காளதேசத்தில் 300 சிறு குண்டுவெடுப்புக்கள் - ஒருவர் பலி
பிபிசி



### ஆகஸ்ட் 16, 2005


வெனிசுலா
வெனிசுலாவில் 152 பயணர்களுடன் விமான விபத்து
சிஎன்என்



### ஆகஸ்ட் 15, 2005


இந்தியா
அப்துல் கலாமின் சுதந்திர தின வேண்டுகோள் - எரிசக்தி தன்னிறைவு
தினகரன்



### ஆகஸ்ட் 14, 2005


இலங்கை
லக்ஷ்மன் கதிர்காமர் கொலைக்கு சர்வதேசம் கடும் கண்டனம் 
வீரகேசரி



### ஆகஸ்ட் 13, 2005


இலங்கை
லக்ஷ்மன் கதிர்காமர் கொலைக்கு விடுதலைப் புலிகள் மறுப்பு
பிபிசி தமிழ்








__NOTOC__
பகுப்பு:2005
பகுப்பு:2005 செய்திகள்
நியூ ஓர்லென்ஸ்

ஐக்கிய அமெரிக்காவின் என்பது தென்கிழக்கு பகுதியில் அமைந்துள்ள மாநிலமான லூசியானாவில் உள்ள மிகப்பெரிய நகரம் **நியூ ஓர்லென்ஸ்** (நியூ ஓர்லியன்ஸ்) ஆகும். இந்நகரம் ஒரு தாழ் நிலப்பரப்பில் அமைந்துள்ளது. இந்நகரம் தெற்கே மிஸ்சிசிப்பி (Mississippi) ஆற்றாலும், வடக்கே பொன்சற்ரெயின் (Pontchartrain) உப்பு நீர் ஏரியாலும், கிழக்கே மெக்சிக்கோ வளைகுடாவாலும் (Gulf of Mexico) சூழப்பட்டுள்ளது. இந்நகரின் 2/3 வீத மக்கள் கறுப்பு அல்லது நிற சிறுபான்மையின மக்கள் ஆவர்.

ஆகஸ்ட் 29 இல் கற்றீனா என அழைக்கப்பட்ட சூறாவளியினால், இந்நகரின் அணைகள் உடைந்து நீரில் அமிழ்ந்து போனது. இந்த இயற்கைப் பேரிடர் ஐக்கிய அமெரிக்க வரலாற்றில் மிக பெரிய அழிவுகளில் ஒன்று. இந்த நிகழ்வால் ஒரு மில்லியனுக்கு மேற்பட்ட மக்கள் இடம் பெயர்ந்தும், 10 000க்கும் மேற்பட்ட மக்கள் இறந்தும் இருக்கலாம் என உறுதிப்படுத்தப்படாத தகவல்கள் தெரிவிக்கின்றன.

## மேற்கோள்கள்

பகுப்பு:அமெரிக்க நகரங்கள்
பகுப்பு:லூசியானா
தாதாசாகெப் பால்கே விருது

**தாதாசாகெப் பால்கே விருது** (*Dadasaheb Phalke Award*) இந்தியத் திரைப்படத்துறையில் வாழ்நாள் சாதனை புரிந்தோருக்காக இந்திய அரசால் ஆண்டுதோறும் வழங்கப்படும் விருதாகும். இவ்விருது, இந்திய திரைப்படத்துறையின் தந்தை எனக்கருதப்படும் தாதாசாகெப் பால்கே அவர்களின் பிறந்த நாள் நூற்றாண்டான 1969ஆம் ஆண்டு நிறுவப்பட்டது. குறிப்பிட்ட ஆண்டிற்கான விருது, அதற்கு அடுத்த ஆண்டு இறுதியில் தேசியத் திரைப்பட விருதுகளுடன் சேர்த்து வழங்கப்படுகிறது.

## விருது பெற்றவர்கள் பட்டியல்

ஆண்டு வாரியாக இந்த விருது பெற்றவர்கள் பட்டியல்:

## இவற்றையும் பார்க்கவும்
* பரிசுகள், பதக்கங்கள் மற்றும் விருதுகளின் பட்டியல்
* தேசிய திரைப்பட விருதுகள், இந்தியா
* திரைப்பட வரலாறு
## மேற்கோள்கள்

## வெளி இணைப்புகள்
* 1969 முதல் 2021 முடிய தாதாசாகெப் பால்கே விருது பெற்றவர்கள் பட்டியல் 
* 
* 

பகுப்பு:திரைப்பட விருதுகள்
பகுப்பு:தாதாசாகெப் பால்கே விருது பெற்றவர்கள்
பகுப்பு:பரிசுகளும் விருதுகளும்
தாதாசாகெப் பால்கே

**தாதாசாகெப் பால்கே** (*Dadasaheb Phalke*) என்று அழைக்கப்படும் **துண்டிராஜ் கோவிந்த் பால்கே** (*Dhundiraj Govind Phalke*, ஏப்ரல் 30, 1870 - பிப்ரவரி 16, 1944) இந்திய திரைப்படத்துறையின் தந்தையாக கருதப்படுகிறார்.

## தாதாசாஹெப் பால்கே
தாதாசாஹெப் பால்கே நாசிக்கில் பிறந்தார். 1885ஆம் ஆண்டு மும்பையில் உள்ள சர் ஜெ.ஜெ கலைக்கல்லூரியில் சேர்ந்து பயின்றார். 1910 முதல் 1940 வரை பல திரைப்படங்களை உருவாக்கினார். பெரும்பாலும் அத்திரைப்படங்களை அவரே இயக்கவும் செய்தார்.

## இந்தியத் திரைப்படத்துறை
இந்திய திரைப்படத் துறையின் தந்தை என்று அழைக்கப்படுபவர் தாதா சாகேப் பால்கே. இந்தியாவிற்கு திரைப்படங்களை முதலில் அறிமுகப்படுத்தியவர் இவர்தான். தொடக்கத்தில் வெளிவந்த படங்கள் எதுவும் வண்ணப்படங்கள் அல்ல. ஒலியும் இல்லாமல் ஊமைப்படங்களாகத்தான் இருந்தன. பால்கே தனது தீவிர முயற்சியினால் ஒரு திரைப்படத்தை எழுதி இயக்கினார். படத்தின் பெயர் அரிச்சந்திரா. நடிகர்களை எப்படித் தேர்வு செய்வது என்று அவர் யோசிக்கவே இல்லை. தனது குடும்பத்திலிருந்த மொத்தம் 18 பேர்களையும் நடிகர்களாக ஆக்கி நடிக்க வைத்து விட்டார் பால்கே. எனவே முதல் இந்தியத் திரைப்படம் ஒரு குடும்பப் படமே ஆகும்.

இவருடைய நினைவாக தாதாசாகெப் பால்கே விருது நிறுவப்பட்டது.

## திரைப்படங்கள்
* *[[ராஜா ஹரிஸ்சந்திரா]]* (1913)

## மேற்கோள்கள்
 

## வெளி இணைப்புகள்
* 

பகுப்பு:இந்தியத் திரைப்பட இயக்குநர்கள்
பகுப்பு:1870 பிறப்புகள்
பகுப்பு:1944 இறப்புகள்
பசுமைக் கட்டிடம்

**பசுமைக் கட்டிடம்** (*Green Building*) என்பது தற்காலத்தில் கட்டிடத் துறையில் மிகவும் பழக்கமான ஒரு கருத்துரு ஆகும். இதுவே தாங்கும் தன்மை கொண்ட (*Sustainable*) கட்டிடம் எனவும், உயர் தொழிற்பாட்டுக் கட்டிடங்கள் (*High Performance Building*) எனவும் குறிப்பிடப்படுகின்றன. இது சூழல் பாதுகாப்பு, மக்கள் நல்வாழ்வு என்பவற்றோடு தொடர்புடையது.

## பசுமைக் கட்டிடம் என்பதன் பொருள்
இதற்குப் பலரும் பலவிதமான வரைவிலக்கணங்களைக் கொடுத்து வருகிறார்கள். ஐக்கிய அமெரிக்க பசுமைக் கட்டிடச் செயற்குழு (*USGBC*)பசுமைக் கட்டிடங்கள் குறித்துப் பின்வருமாறு கூறுகிறது.

: *சூழல் மீதும், கட்டிடங்களில் குடியிருப்பவர்கள் மீதும் ஏற்படக்கூடிய எதிர் மறையான தாக்கங்களைக் குறிப்பிடத்தக்க அளவு குறைக்கும் அல்லது முற்றாகவே இல்லாமல் செய்யும் நோக்குடன், பசுமைக் கட்டிட [[வடிவமைப்பு]], கட்டுமானச் செயல்பாடுகள் என்பன [[தாங்கும் தன்மை]] கொண்ட (Sustainable) கட்டிடத்துக்குரிய இடத் (*site*) திட்டமிடல், நீர்ப் பாதுகாப்பு, நீர்ச் செயற்றிறன் (water efficiency), சக்திச் செயற்றிறன் (*energy efficiency*), பொருள்களினதும் வளங்களினதும் காப்பு (conservation) மற்றும் உள்ளகச் சூழற் பண்பு (*Indoor Environmental Quality*) ஆகியவை தொடர்பில் மிகுந்த கவனம் செலுத்துகின்றன.*

## நல்லியல்புகள்

### சுற்றுசுழல் நன்மைகள்
# சுற்றுசூழலுக்கு கட்டிங்களால் ஏற்படும் தீமைகளை குறைக்கும். 
# அளவுக்கு அதிகமான இயற்கை வளங்களின் பயன்பாட்டை குறைக்கக்கூடியது
# இவை சிறந்த செயற்பாட்டுத் திறன் கொண்டவை.

### பொருளாதார நன்மைகள்
கட்டிடங்களின் நீடித்த உழைப்பு, மற்றும் தேவையாயின் குடியிருப்பவர்களின் தேவைக்கேற்ப மாற்றம் செய்யக் கூடிய தன்மை என்பவற்றையும் பெற முடியும்.

### சமூக நன்மைகள்
# சக்தி மற்றும் நீர்ப் பயன்பாடுகளைப் பொறுத்தவரை அதிகரித்த செயற்றிறன் கிடைக்கிறது.
# கட்டிடங்களுக்குள்ளே சுத்தமான காற்று, வசதியான வெப்பச் சூழல், பொருத்தமான ஒளியமைப்பு என்பன தொடர்பிலும் கூடுதலான செயற்திறனைப் பெறலாம்.
# சிறப்பான கழிவகற்றல் முகாமைத்துவத்தைக் (*waste management*) கொண்டனவாக இருக்கும்.

## உயர் தொழிற்படு திறனை அடைவதற்குக் கடைப்பிடிக்கப்படும் சில வழிமுறைகள்
# கட்டிடத்தின் இடத்தை தேர்வு செய்தல் மிகவும் போக்குவரத்திர்க்கும் மற்ற வசதிகளுக்கும் பொருத்தமாக இருக்க வேண்டும் 
# மறுசுழற்சி செய்யப்பட்ட கட்டுமான பொருட்களை பயன்படுத்த வேண்டும் 
# கட்டிடத்தின் வடிவமைப்பானது கட்டிடம் அமையக்கூடிய இடத்தின் வெப்பநிலை, காற்றோட்டம், காலநிலை ஆகியவற்றை பொருத்து அமைக்க வேண்டும்.
# கழிவு நீர் மற்றும் திடக்கழிவு மேலாண்மைக்கு புதுதொழில் நுட்பங்களை பயன்படுத்த வேண்டும் 
# சூரிய மின்சக்தியை பயன்படுத்த வேண்டும்       

## பசுமைக் கட்டிடங்களின் மதிப்பீடு
GRIHA  (கீரின் ரேட்டிங்கு ஃபார் இன்டகிரேடட் ஹபிடேட் அசஸ்மென்ட்) என்பது ஒரு மதிபீட்டு முறையாகும். இதனை TERI என்னும் நிறுவனம், இந்திய அரசின் புதிய மற்றும் புதுப்பிக்கவல்ல ஆற்றல் அமைச்சகத்துடன் சேர்ந்து உருவாக்கியுள்ளது. அது பசுமை கட்டிங்களுக்கான வடிவ மதிப்பீட்டு திட்டம் ஆகும். இது நாட்டில் உள்ள அனைத்து பருவநிலைகளிலும் உள்ள கட்டிடங்களுக்கும் பொருந்தக்கூடிய திட்டமாகும்.

## எடுத்துக்காட்டுகள்

### தமிழகத்தில் உள்ள பசுமை கட்டிடங்கள்
* சென்னையில் உள்ள தமிழக சட்டமன்றக் கட்டிடம்,
* சென்னையில் உள்ள ஒலிம்பியா கட்டிடம்

### உலக அளவில் உள்ள பசுமை கட்டிடங்கள்
* கிளிண்டன் பிரசிடென்சி டவர், அமெரிக்கா 
* கவுன்சில் ஹவுஸ் 2, ஆஸ்திரேலியா
* மார்க்கோபோலா டவர் , ஜெர்மனி 
* ஆதம் ஜோசெப்லூயி சென்டர், அமெரிக்கா 
* சாண்டோஸ் பேலஸ், ஆஸ்திரேலியா  

## மேற்கோள்கள்

பகுப்பு:கட்டிடக்கலை
திரைப்பட வரலாறு

மிக நீண்ட காலமாகச் சமூகத்தில் நிலைபெற்றிருந்து மக்களையும் மகிழ்வித்து வந்த இலக்கியம், கதை சொல்லல், ஓவியம், பழங்கதைகள், பொம்மலாட்டம், குகை ஓவியங்கள், நாடகம், கூத்து, நடனம், இசை, கிராமியப் பாடல்கள் என்பவற்றை அடிப்படையாகக் கொண்டே தற்காலத் திரைப்படத் தின் வரலாறு அமைந்துள்ளதெனலாம். திரைப்படத் துறைக்கான தொழில் நுட்பங்களும் கூட பல ஆயிரம் ஆண்டுகளுக்கு முன்னிருந்து ஏற்பட்ட வளர்ச்சிகளின் தொடர்ச்சியாக உருவானவையே.

## ஆரம்பகாலத் தொழில்நுட்ப அடிப்படைகள்
சுமார் கி.மு 500 ஆண்டுக்கு முன்னரேயே சீனத் தத்துவ ஞானி ஒருவர் இருட்டறை ஒன்றுக்குள் அமைந்த சுவரொன்றில் எதிர்ப்பக்கச் சுவரின் சிறு துவாரம் ஒன்றினூடாக அறைக்கு வெளியேயுள்ள காட்சிகள் தலை கீழ் பிம்பங்களாகத் தெரிவதை அவதானித்தார். கி.மு 350 அளவில்  அரிஸ்டாட்டிலும் இவ்வாறான முறையொன்றின் மூலம் கிரகணம் ஒன்றை அவதானித்ததாகத் தெரிகிறது. கி.பி 1000 ஆவது ஆண்டில் அல்ஹசென் என்பார் மேற்குறிப்பிட்ட ஒளியியல் தோற்றப்பாடு (ஊசித் துளைப் படப்பெட்டி கட்டுரையைப் பார்க்கவும்))பற்றி ஆராய்ந்து எழுதியுள்ளார். 1490 ல் லியொனார்டோ டா வின்சி மேற் குறிப்பிட்ட விளைவைப் பெறுவதற்கான அமைப்பொன்று பற்றி விவரித்துள்ளார். இதே ஒளியியல் கோட்பாட்டைப் பயன்படுத்திக் கிரகணக் காட்சிகளைப் பார்ப்பதற்காகக் கட்டப்பட்ட பெரிய அறையொன்றின் அமைப்புப் பற்றி, 1544 ல் ரீனெரஸ் கெம்மா பிரிசியஸ் (Reinerus Gemma-Frisius) என்னும் ஒல்லாந்து நாட்டு அறிவியலாளர் ஒருவர் விவரித்துள்ளார்.

## இவற்றையும் பார்க்கவும்
* தமிழ்த் திரைப்பட வரலாறு

## வெளியிணைப்புகள்
*திரைப்படங்களின் கண்டுபிடிப்பு- ஒரு முழுமையான வரலாறு (வரலாற்றுக்கு முந்திய காலம் முதல் 1900 வரை) (ஆங்கிலம்) 
*அமெரிக்க Cinematographer - ஜனவரி, 1930, அகலத் திரைப்படங்களின் ஆரம்பகால வரலாறு (ஆங்கிலம்)
*டெக்னிகலர் (Technicolor) வரலாறு (ஆங்கிலம்)
*கமெரா ஒப்ஸ்கியூரா (Camera Obscura) என்பது என்ன? (ஆங்கிலம்)
*திரைப்படத்தில் ஒலியின் வரலாறு (ஆங்கிலம்)
*ஆரம்பகாலத் திரைப்படங்கள் ஒரு அறிமுகம் (ஆங்கிலம்)

பகுப்பு:திரைப்படம்
தொலைவுக் குறுக்கம்

[thumb|தொலைவுக் குறுக்கத்தினால் ஏற்படும் [ஒளியியல் மாயத் தோற்றம் - ஒரு பழத்தை விட தொலைவில் உள்ள வானளாவிகள் சிறியனவாகத் தோன்றுதல்]]
**தொலைவுக் குறுக்கம்** (*Foreshortening*) என்பது தொலைவில் உள்ள பொருள் அல்லது நீள அளவு, ஒரு ஒளியியல் மாயத் தோற்றத்தினால், அண்மையிலுள்ள அதே அளவுள்ள பொருள் அல்லது நீளத்திலும் சிறிதாகத் தெரியும் ஒரு தோற்றப்பாடு (Phenomenon) ஆகும்.

இயலுறு தோற்றங்களைக் காட்டும் ஓவியங்களில் தொலைவுக் குறுக்கம் ஒரு சிறப்பான கூறு ஆகும்.

தொலைவுக் குறுக்கம் இயலுறு தோற்றத்துக்கு மிக நெருங்கிய ஒன்றாயினும், தொலைவுக் குறுக்கம் பொதுவாக மனித அல்லது விலங்கு உருவங்கள் போன்ற உருவங்களை வரைவது தொடர்பில், அமைப்பு முறையைக் கையாளாது கண் மதிப்பீட்டைப் கையாளும் போதே  பயன்படுத்தப்படுகிறது. சிக்கலான வடிவங்களை வரையும் போது தொலைவுக் குறுக்கத்தைச் சரியான முறையில் பெறுவது கடினமானதாகும்.

## இவற்றையும் பார்க்கவும்
இயலுறு தோற்றப் படம்

## வெளியிணைப்புகள்
அண்ட்றேயா மன்டெக்னாவுடைய (Andrea Mandegna) "இறந்த கிறீஸ்து"

பகுப்பு:ஒளியியல்
பகுப்பு:கூட்டமைவு (காண்கலைகள்)
பகுப்பு:சார்புகளும் கோப்புகளும்

## மேற்கோள்கள்
கண்ணன்

**கண்ணன்** () என்ற தலைப்பில் உள்ள கட்டுரைகள்:

* கண்ணன் - இந்துக் கடவுள்

;நபர்கள்

* சி. ஆர். கண்ணன், எழுத்தாளர்
* நா. கண்ணன், இணைய எழுத்தாளர்
* எம். கண்ணன், ஆய்வாளர்
* எஸ்.ஏ. கண்ணன், இயக்குநர்
* மதுக்கூர் கண்ணன், இயக்குநர்
* கண்ணன் சாத்தனார், புலவர்
* பி. கண்ணன், இந்திய ஒளிப்பதிவாளர்
* கே. கண்ணன், சிங்கப்பூர் காற்பந்து வீரர்
* கண்ணன் (இசையமைப்பாளர்), இந்திய இசையமைப்பாளர்
* கண்ணன் பாலகிருஷ்ணன் (பிறப்பு 1964), இந்திய இசைக்கலைஞர்
* கண்ணன் ஐயர், இந்தியத் திரைப்பட எழுத்தாளர், நடிகர்
* கண்ணன் சௌந்தரராஜன், இந்தியக் கணிதவியலாளர்
* எம். கண்ணன், இந்திய அரசியல்வாதி
* பி. கண்ணன் (அரசியல்வாதி), இந்திய அரசியல்வாதி
* ஆர். கண்ணன் (பிறப்பு:1975), இந்தியத் திரைப்பட இயக்குநர்
* எசு. பி. கண்ணன், இந்திய அரசியல்வாதி
* சிறீரங்கம் கண்ணன் (பிறப்பு:1952), இந்திய இசைக்கலைஞர்
* வேதம் புதிது கண்ணன், இந்தியத் திரைப்பட இயக்குநர்
* யார் கண்ணன், இந்தியத் திரைப்பட இயக்குநர்
* இசைவாணர் கண்ணன் இலங்கை இசையமைப்பாளர்

### குடும்பப் பெயர்
* பிஜு சி. கண்ணன், இந்தியத் திரைப்பட இயக்குநர்
* பீனா கண்ணன் (பிறப்பு 1960), இந்தியத் தொழிலதிபர்
* பாரதி கண்ணன் (பிறப்பு 1962), இந்தியத் திரைப்பட இயக்குநர்
* எம்பார் கண்ணன் (பிறப்பு 1975), இந்திய இசைக்கலைஞர்
* கனல் கண்ணன், இந்தியத் திரைப்படச் சண்டைப் பயிற்சியாளர்
* இரவி கண்ணன் இந்தியப் புற்றுநோயியல் நிபுணர், பத்மஸ்ரீ விருது பெற்றவர்
* ரவி கண்ணன் (பிறப்பு 1953), இந்தியக் கணிணி அறிவியலாளர்
* சித்தார்த் கண்ணன், இந்திய ஒளிபரப்பாளர்

;இதழ்கள்

* கண்ணன் (இதழ்), சிறுவர் இதழ்

;திரைப்படங்கள்

* கண்ணன் வருவான்
* கண்ணன் என் காதலன்
* கண்ணன் ஒரு கைக்குழந்தை
* கண்ணன் கருணை
* ராதைக்கேற்ற கண்ணன்
* கலியுகக் கண்ணன்

;வேறு

* கண்ணன் இசைக்குழு
* கண்ணன் தேவன் மலைக் குன்று கேரளத்தில் உள்ள சிற்றூர்

பகுப்பு:ஆண் தமிழ்ப் பெயர்கள்
முன்னுரிமை வரிசை (இந்தியா)

**இந்திய [[முன்னுரிமை வரிசை]]** என்பது இந்திய அரசு அலுவலர்கள் படிநிலைக்கேற்ப அமர்த்தப் பட வேண்டிய பந்தி வரிசை மரபு. இது பதவி ஏற்பதற்கான மரபுவழி உரிமைப் பட்டியல் அல்ல.

## மேற்கோள்கள்

பகுப்பு:இந்திய அரசு
இலக்னோ

**இலக்னோ** அல்லது **இலக்னௌ** (இந்தி: लखनऊ, உருது: لکھنؤ) இந்தியாவின் உத்தரப் பிரதேச மாநிலத்தின் தலைநகர். இந்நகரம் கடல் மட்டத்தில் இருந்து 123.45 மீ. உயரத்தில் அமைந்துள்ளது. 310.1 சதுர கி.மீ. பரப்புள்ள இந்நகரின் மக்கள் தொகை 2001-ஆம் ஆண்டு கணக்கெடுப்பின்படி 22,07,340 ஆகும். சராசரிக் கல்வியறிவு 68.63%. இலக்னோ வட இந்தியாவின் கலைநேர்த்திக்கும் பண்பாட்டுக்கும் சிறந்த இடமாக 18-ஆவது, 19-ஆவது நூற்றாண்டுகளில் புகழ் ஈட்டிய நகரம். இன்றும் இது தொடர்ந்து வணிகம், வானூர்திநுட்பம், நிதிநிறுவனங்கள், மருந்தாலைகள், நுட்பத்தொழிலகங்கள், சுற்றுலா, வகுதி (design), பண்பாடு, இசை, இலக்கியம் ஆகிய பல துறைகளுக்கும் முன்னணி நகரமாகத் திகழ்கின்றது. இது உத்திரப் பிரதேசத்திலேயே பெரிய நகரம், வட, நடு இந்தியாவில் தில்லிக்கு அடுத்தாற்போல் பெரிய மாநகரம், இது தவிர இந்தியாவிலேயே 11-ஆவது பெரிய நகரமும் ஆகும்.

## அடிக்குறிப்புகளும் மேற்கோள்களும்


பகுப்பு:இந்திய மாநிலங்களின் தலைநகரங்கள்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பகுப்பு:உத்தரப் பிரதேசத்திலுள்ள மாநகரங்கள்
மகேஷ் பூபதி

**மகேஷ் சீனிவாஸ் பூபதி** (பிறப்பு - ஜூன் 7, 1974 இந்தியாவைச் சேர்ந்த ஒரு முன்னாள் தொழில்முறை டென்னிஸ் ஆட்டக்காரராவார். இவர் சென்னையில் பிறந்தவர். 1995ஆம் ஆண்டிலிருந்து தொழில்முறையில் விளையாடினார். இவர் பெங்களூரில் வசித்து வருகிறார். உலகின் சிறந்த இரட்டையர் டென்னிஸ் வீரர்களில் இவரும் ஒருவராவார்.

2009ஆம் ஆண்டிற்கான கலப்பு இரட்டையர் பிரிவில் இந்தியாவின் சானியா மிர்சாவுடன் இணைந்து ஆஸ்திரேலிய ஓபன் பட்டத்தை வென்றார். 2012ஆம் ஆண்டிற்கான கலப்பு இரட்டையர் பிரிவில் இந்தியாவின் சானியா மிர்சாவுடன் இணைந்து பிரெஞ்சு ஓபன் பட்டத்தை வென்றார்

## மேற்கோள்கள்

பகுப்பு:இந்திய டென்னிஸ் வீரர்கள்
பகுப்பு:1974 பிறப்புகள்
பகுப்பு:வாழும் மக்கள்
பகுப்பு:தெலுங்கு மக்கள்
பகுப்பு:ஆசிய விளையாட்டுப் போட்டிகளில் இந்தியாவிற்காக தங்கம் வென்றவர்கள்
கௌரவர்

மகாபாரத காவியத்தில் வரும் மன்னனான திருதராஷ்டிரனின் நூறு மகன்கள் **கௌரவர்** எனப்படுவர்.
இவர்கள், "குரு வம்சத்தைச் சேர்ந்த சந்திர குலத்தவர் பார்வதியாம் மலைமகள் சிவபெருமானை எண்ணித் தவம் இயற்றியபோது, அம்மையின் கரங்களுக்கு வளையணிவித்ததால் இப்பெயர் பெற்றனர்.

## கௌரவர்களின் பிறப்பு
காந்தார நாட்டு இளவரசி காந்தாரியை அத்தினாபுரத்துக்கு அழைத்து வந்து திருதராஷ்டிரனுக்கு மணம் முடித்தனர். பார்வையில்லாத ஒருவருக்கு தன்னை மணம் முடித்ததை அறிந்த காந்தாரி தானும் பார்வை அற்று இருக்க கண்களை திரையிட்டுக் கட்டிக் கொண்டாள். மூத்தவராக இருந்தும் பார்வையற்று இருந்ததால் அவருக்கு அரியணை மறுக்கப்பட்டது. சாந்தனு தனது சகோதரன் தேவபியை பின்னுக்கு தள்ளியது போல இது நடந்தது. திருதராஷ்டிரனுக்கு சட்டம் தெரியும் ஆதலால் மறுப்பு தெரிவிக்கவில்லை,விசித்திரவீரியனின் மூத்தமகன் என சில விதிகள் ஏற்றுக் கொண்டாலும் சில விதிகள் மாறாக இருந்ததால் அமைதியானான்.

திருதராஷ்டிரனின் உள் மனம் பாண்டுக்கு முன் தான் ஒரு ஆண் குழந்தைக்கு தந்தை ஆகிவிட வேண்டும், அப்பொழுதான் தனக்கு மறுக்கப்பட்ட உரிமையை தனது மகன் உரிமையோடு அடையமுடியும் என சபதமெடுத்தது. திருதராஷ்டிரனது மனம்போலவே காந்தாரி கர்ப்பமுற்றாள்.கர்ப்பம் இரண்டு வருடங்களுக்கு நீடித்தது. தனக்குப் பிறகு கர்ப்பமுற்ற குந்தி முதல் குழந்தையைப் பெற்றுவிட்டாள் என்பதை அறிந்து பொறுக்க முடியாமல் கருவிலிருந்து குழந்தையை வெளியே தள்ள முடிவெடுத்தாள்.தனதுப் பணிப் பெண்களை அழைத்து ஓர் இரும்பு உலக்கையால் வயிற்றில் ஓங்கி,ஓங்கி அடிக்கச் செய்தாள். முடிவில் அவள் வயிற்றிலிருந்து சதைப்பிண்டம் வெளியே விழுந்தது.குழந்தை அழவில்லையே ஆணா? பெண்ணா? என வினவினாள்.பணிப்பெண்கள் தயங்கினார்கள்,அதட்டினாள் காந்தாரி, பணிப்பெண்கள் உண்மையை கூறினார்கள். காந்தாரி அலறினாள், வியாசரை அழைத்தாள் "நான் நூறு குழந்தைக்கு தாயாவேன் என்று சொன்னீர்களே?" "எங்கே குழந்தைகள்?" காந்தாரியை சமாதானப்படுத்தி சேடிப்பெண்களை அழைத்து சதைப் பண்டங்களை நூறு துண்டங்களாக வெட்டி நூறு நெய் நிறைந்த குடங்களில் போட்டு வைக்கச் சொன்னார் வியாசரை. காந்தாரி எனக்கு ஒரு பெண் குழந்தையும் வேண்டுமென்றாள். வியாசர் மௌனமாய் சிரித்தார், பின் 101 நெய் குடங்களில் சதைப் பிண்டங்களை போட்டு வைத்தார்கள் பணிப்பெண்கள். 100 ஆண்களும் ஒரு பெண்ணுமாக 101 குழந்தைகள் பிறந்து **கௌரவர்கள்** ஆனார்கள்.

### கௌரவர்கள் பெயர் பட்டியல்
இவர்களுள் மூத்தவர் துரியோதனன், இரண்டாமவர் துச்சாதனன். பெண் மகள் துச்சலை.

## வெளி இணைப்பு
* தமிழில் முழு மஹாபாரதம்

## சான்றாவணம்


பகுப்பு:மகாபாரதக் கதை மாந்தர்கள்

பகுப்பு:குரு வம்சம்
அணுவியல்

**அணுவியல்** *(Atomic physics)* அல்லது **அணு இயற்பியல்** என்பது அணு, அணுவின் கூறுகள், இயல்புகள், கட்டமைப்பு மற்றும் இலத்திரன்களின் இயக்கம் மற்றும் அணுக்கரு குறித்தான இயல் ஆகும். இத்துறை இயற்பியலின் ஒரு முக்கிய பிரிவு. அணு இயற்பியலானது அணுக்கருவைச் சுற்றி இலத்திரன்கள் அமைந்துள்ள முறை மற்றும் அதன் அமைவுகளில் ஏற்படும் மாற்றங்களை குறித்து விவரிக்கிறது.

மேலும் இத்துறை பெரும்பாலும் அணுக்கரு ஆற்றல் மற்றும் அணுக்கரு ஆயுதங்களுடன் தொடர்புபடுத்தப்படுகிறது. இருப்பினும் அணுவின் உட்கரு குறித்து அறிவதற்கு அணுக்கரு இயற்பியல் என்ற தனிப்பிரிவு உள்ளது. பொதுவாக இயற்பியல் ஆய்வுகளைப் பொறுத்தவரை இத்துறை அணு, மூலக்கூறு, ஒளி இயற்பியல் என்ற பெரும் தலைப்பின் கீழ் உள்ளது.

## குறிப்பிடத்தக்க அணுவியலாளர்கள்
* ஜான் டால்ட்டன்
* ஜே. ஜே. தாம்சன்
* இராபர்ட் ஆண்ட்ரூஸ் மில்லிகன்

## மேற்கோள்கள்

பகுப்பு:அணுவியல்
பகுப்பு:அணு இயற்பியல்
பாய்ம இயக்கவியல்

**பாய்ம இயக்கவியல்** (*Fluid dynamics*) என்பது நீர்ம (திரவ) அல்லது வளிமப் பொருட்களின், இயக்க வினைப் பண்புகள், தன்மைகள், அவை எப்படி வெவ்வேறு ஊடகங்களூடாக பாய்கின்றன அல்லது கடந்து செல்லுகின்றன, அவற்றால் விளையும் பயன்கள் யாவை போன்றவற்றை ஆயும் இயல்.

பாய்மம் என்பது நீர்மம், வளிமம் (வாயு) ஆகிய இரண்டையும் சேர்த்துக் குறிக்கும் ஒரு சொல். ஒரு குழாய் வழியே உயர்ந்த அழுத்தத்தில் இருந்து குறைந்த அழுத்தம் உள்ள இடத்திற்குப் நீர்மப் பொருளும், வளிமப் பொருளும் பாய்ந்து செல்வதால், இப்பொருட்களுக்குப் பாய்மம் என்று பெயர்.

பாய்ம இயக்கவியலை நீர்ம இயக்கவியல் (*Hydro dynamics*), வளிம இயக்கவியல் (*Pneumatics*) என இருவகைப்படுத்தலாம்.

## வெளி இணைப்புகள்
* Geophysical and Astrophysical Fluid Dynamics

பகுப்பு:பாய்ம இயக்கவியல்
பகுப்பு:காற்றியக்கவியல்

## மேற்கோள்கள்
அண்டவியல்

**அண்டவியல்** (*Cosmology*) அண்டத்தின் தோற்றம், இயக்கம், கட்டமைப்பு, பரிணாமம் ஆகியவற்றை இயற்பியலின் அடிப்படையில் ஆய முயலும் இயல். இதன் நடைமுறை கோட்பாடுகள் பல உறுதிப்படுத்தப்படவில்லை. அண்டத்தின் தோற்றம் பற்றிய கோட்பாடுகளில் இன்று பரவலாக ஏற்றுக்கொள்ளப்பட்டது பெரு வெடிப்புக் கோட்பாடு ஆகும்.

## வகைகள்
# இயற்பு அண்டவியல் (Physical cosmology) - வானியலாலர்களால் ஆராயப்பட்டு நிறுவப்பட்ட அல்லது கருதப்படும் கோட்பாடுகளைக் கொண்டது.
# மாயவியற்பு அண்டவியல் (Metaphysical cosmology) - மதம், தொன்மங்கள் சார்ந்த கோட்பாடுகளைக் கொண்டது.

## மாறும் கொள்கைகள்
அண்டவியல் கொள்கைகள் அவ்வப்போது மாறிக்கொண்டே இருப்பது இயல்பு. ஒரு விஞ்ஞானி கூறிய கொள்கை நெடு நாட்களாக ஏற்கப்பட்டு மீண்டும் வேறொருவரால் பல ஆண்டுகள் கழித்து மறுக்கப்படலாம். இது தற்போது பரவலாக ஏற்கப்பட்ட பெரு வெடிப்புக் கோட்பாடு போன்றவற்றுக்கும் பொருந்தும்.

## மேற்கோள்களும் குறிப்புகளும்


 

பகுப்பு:அண்டவியல்
இயக்கவியல்

**இயக்கவியல்**  (*Dynamics*) விசையியலின் ஒரு பிரிவாகும். பொருள்களின் மீது விசை செயல்படும் போது, அவற்றின் இயக்கங்களில் மாற்றம் ஏற்படும். அந்த மாற்றங்களினால் பொருள்களின் கணித, இயல் நிலைகளை அறிய உதவும் பிரிவு இயக்கவியல் ஆகும். அணுக்கள், கிரகங்கள், சடப்பொருள்கள் என அனைத்தின் இயக்கத்தையும் விளக்கும் நடைமுறைக் கோட்பாடுகள் இவ்வியலில் உண்டு. கலிலீயோ, கெப்ளர் மற்றும் நியூட்டன் ஆகியவர்கள் பண்டைய இயக்கவியலுக்கு அடிதளமிட்டனர்.

இடப்பெயர்ச்சி இயக்கம், சுழற்சி இயக்கம், அதிர்வு இயக்கம் ஆகிய இயக்கங்களைப் பொருள்கள் பெற்றுள்ளன.

இயக்கவியல், திடப் பொருள் இயக்கவியல் மற்றும் வளைமைப் பொருள் இயக்கவியல் என இருவகைப்படும். திடப் பொருள் எனப்படுவது உருத்திரிபு அற்றவை, அவற்றின் மீது விசை செயல்படும் போது அப்பொருளின் மூலக்கூறுகள் நிலையாக இருக்கும்.

## வரலாறு
இயக்கவியலின் அடிப்படை விதிகளை நீயூட்டன் தனது புகழ்பெற்ற *பிரின்சிபியா மெதெமேட்டிகா (Principia Mathematica)* என்னும் படைப்பு நூலை 1687இல் வெளியிட்டார். மேலும் ஆய்லர், மேக்சுவெல் போன்றோர் முறையே சுழற்சி இயக்கம், அதிர்வு இயக்கம் குறித்து விதிகளை வகுத்தனர்.

## விசை

விசை என்பது ஒரு பொருளை ஒரு நிலையில் இருந்து இன்னொரு நிலைக்கு நகர்த்தவோ அல்லது சீரான விரைவுடன் நகர்ந்து கொண்டிருக்கும் ஒரு பொருளின் நகர்ச்சியின் விரைவை மாற்றவோ வல்ல ஒன்றாகும். சுருக்கமாகக் கூறின் ஒரு பொருளின் நகர்ச்சியில் மாற்றம் ஏற்படுத்தும் ஒன்றை விசை என்கிறோம்.

## நியூட்டனின் இயக்க விதிகள்

பொருளின் இயக்கம் தொடர்பான மூன்று விதிகளை நியூட்டன் உருவாக்கினார். பொருள் மற்றும் அவைகளின் மீது ஒரு விசை ஏற்படுத்தும் விளைவைப் பற்றிக் குறிப்பிடுவது நியூட்டனின் இயக்க விதிகள் எனப்படும்.

முதல் விதி விசைக்கும் பொருளின் நிலையான இயக்கத்திற்கும் உள்ள தொடர்பையும், இரண்டாவது விதி விசையின் அளவு மற்றும் திசையை பற்றிய வரையறையையும், மூன்றாவது விதி விசையின் தன்மையையும் விளக்குகின்றன.

## இவற்றையும் பார்க்க
*விசையியல் (*mechanics*)
*நிலையியல் (*statics*)
*இயங்கியல் (*kinematics*)

## மேற்கோள்கள்

## வெளி இணைப்புகள்
*
இயங்கியல்

**அசைவு விபரியல்** அல்லது **இயங்கியல்** (*kinematics*) என்பது மரபார்ந்த விசையியலின் ஒரு பிரிவாகும். இது ஒரு புள்ளி அல்லது ஒரு பொருள் அல்லது ஒரு பொருட்தொகுதியின் இயக்கத்தை, இயக்கத்துக்கான காரணத்தை நோக்காமல், அதன் நிலை, திசைவேகம், முடுக்கம் போன்ற கூறுகளால் விபரிக்கிறது.

அசைவு விபரியல் வானியற்பியலில் வான் பொருட்களின் இயக்கத்தை அறியவும், மற்றும் இயந்திரப் பொறியியல், தானியங்கியல், உயிர்விசையியல் ஆகியவற்றில் தொகுதிகளின் அசைவைக் கண்டறியவும் பயன்படுகிறது. எடுத்துக்காட்டாக, விசைப்பொறிகள், தானியங்கி கைகள், மனித உடம்பின் எலும்புக்கூடு ஆகியவற்றின் அசைவுகளை அறியப் பயன்படுகிறது.

## திசைவேகமும் வேகமும்

திசைவேகம் (velocity) என்பது துணிக்கையொன்றின் இடப்பெயர்ச்சி மாற்றத்தின் அளவு மற்றும் திசையைக் காட்டும் காவிக் கணியமாகும். வேகம் அல்லது கதி (speed) என்பது பொருள் நகர்ந்த தூரத்தின் மாற்றத்தின் அளவாகும் (திசை இல்லை). பொதுவாக அசைவு விபரியலில் திசையைக் காட்டும் காவிக் கணியமான திசைவேகமே கணிப்பிடப்படுகின்றது. சராசரி வேகமானது மாற்ற இடப்பெயர்ச்சியை நேர அளவால் பிரிப்பதால் கிடைக்கப்பெறும் காவிக் கணியமாகும்.
: \overline{\mathbf{V}} = \frac {\Delta \mathbf{P}}{\Delta t} \ ,

இங்கு Δ**P** என்பது இடப்பெயர்ச்சியையும் Δ*t* என்பது நேரத்தையும் குறிக்கின்றது.

## ஆர்முடுகல்

இது வேகத்தை நேர அளவால் பிரிப்பதால் கிடைக்கப்பெறும் காவிக் கணியமாகும்.

: \overline{\mathbf{A}} = \frac {\Delta \mathbf{V}}{\Delta t} \ ,

## மேற்கோள்கள்
ஜூனிசிரோ கொய்சுமி

**யுனிச்சிரோ கொய்சுமி** (*Junichiro Koizumi*; பிறப்பு: 8 சனவரி 1942) சப்பானின் முன்னாள் அரசியல்வாதி ஆவார். இவர் 2001 முதல் 2006 வரை சப்பானியப் பிரதமராகவும், லிபரல் சனநாயகக் கட்சியின் தலைவராகவும் பணியாற்ரினார். 2009 இல் அரசியலில் இருந்து ஓய்வு பெற்றார்.  சப்பானிய வரலாற்றில் மிக நீண்ட காலம் பிரதமராகப் பணியாற்றிய ஆறாவது அரசியல்வாதி ஆவார்.

## மேற்கோள்கள்

## வெளி இணைப்புகள்

*Speeches and Statements by Junichiro Koizumi
*Profile of Prime Minister Koizumi
*Yasukuni Shrine official website
*
*

பகுப்பு:1942 பிறப்புகள்
பகுப்பு:வாழும் மக்கள்
பகுப்பு:சப்பானியப் பௌத்தர்கள்
பகுப்பு:சப்பானிய அரசியல்வாதிகள்
பகுப்பு:சப்பானியப் பிரதமர்கள்
திருகோணமலைக் கோட்டை

**திருகோணமலை கோட்டை** (*பிரட்ரிக் கோட்டை*) திருகோணமலை நகரின் வடக்கே அமைந்துள்ளது. இந்தக் கோட்டை போர்த்துக்கீசரால் கட்டப்பட்டது. பின்னர் ஒல்லாந்தர் (பிரான்சியர் இதனை பிடித்து மீண்டும் ஒல்லாந்தரிடம் ஒப்படைத்தனர்), மற்றும் ஆங்கிலேயரால் கைப்பற்றப்பட்டது. இந்தக் கோட்டையினுள்ளேயே புகழ் பூத்த திருக்கோணேச்சர ஆலயம் அமைந்துள்ளது. தற்போது இலங்கை இராணுவதின் (படையாட்களின்) பலமான முகாமாக விளங்குகின்றது. தற்போது இங்கு கட்டுப்பாடுகள் இன்றி சென்று வர முடியும்.

திருக்கோணேச்சரத்துக்குப் போகும் பாதையும் கோட்டைக்குப் போகும் பாதையும் ஒன்றாகும்.

## வரலாறு
1623 ல் இந்தக் கோட்டை போர்த்துக்கேயரால் கட்டப்பட்டது. 1639 ல் பேர்த்துக்கேயர் இந்தக் கோட்டையைக் கைப்பற்றினர். இதன் பின்பு மீள்கட்டுமானம் போன்ற பெருமளவான மாற்றங்களுக்குக் கோட்டை உள்ளானது. 1672 இல் பிரான்சியர் இந்தக் கோட்டையைத் தாக்கிக் கைப்பற்றினர்.

ஜனவரி 8 , 1782 இல் பிரித்தானியர் இந்தக் கோட்டையைக் கைப்பற்றினர். இதே ஆண்டு ஆகஸ்ட் 29 ல் பிர்ரான்சியர் (பிரெஞ்சுக்காரர்) இந்தக் கோட்டையை மீண்டும் கைப்பற்றினர். 1783 ல் பிரான்சு இதை najla கையளிக்க பிரித்தானியர் ஒல்லாந்தரிடம் கையளித்தனர். இருந்தாலும்,  1795 இல் பிரித்தானியர் மீள இந்தக் கோட்டையைக் கைப்பற்றியதுடன் 1948 ல் இலங்கை விடுதலை அடையும் வரை தமது கட்டுப்பாட்டில் வைத்திருந்தனர். பலரும் இந்த பிரட்ரிக் கோட்டையில் கவனம் செலுத்தக் காரணமாக அமைந்தது திருகோணமலையின் இயற்கைத் துறைமுகமே.

## மேற்கோள்கள்

பகுப்பு:திருகோணமலையிலுள்ள கட்டடங்களும் கட்டமைப்புக்களும்
பகுப்பு:இலங்கையின் தொல்லியற்களங்கள்
பகுப்பு:இலங்கையில் உள்ள போர்த்துக்கீசக் கோட்டைகள்
பகுப்பு:இலங்கை இராணுவத் தளங்கள்
இலங்கைச் சோனகர்

**இலங்கைச் சோனகர்** அல்லது **இலங்கை முசுலிம்கள்** (*Sri Lankan Moors*) எனப்படுவோர் இலங்கையின் மூன்றாவது பெரிய இனக்குழு ஆவர். நாட்டின் மக்கள் தொகையில் இவர்கள் 9.23% ஆவர். முக்கியமாக இசுலாமிய சமயத்தைப் பின்பற்றும் இவர்களில் பெரும்பாலானோர் தமிழ் மொழியைத் தமது தாய்மொழியாகக் கொண்டவர்கள். 
இவர்கள் 8 முதல் 15 ஆம் நூற்றாண்டுகளுக்கு இடைப்பட்ட காலத்தில் இலங்கையில் குடியேறிய அராபிய வணிகர்களின் வழித்தோன்றல்கள் என்ற கருத்து நிலவுகின்றது. இவர்களின் பேச்சு, எழுத்து வழக்கில் பல அரபுச் சொற்கள் கலந்துள்ளன.

இலங்கையில் சோனகர் செறிந்து வாழும் இடங்களில் கிழக்கு மாகாணமே முக்கியமானது. இம்மாகாணத்தில் அம்பாறை மாவட்டம், திருகோணமலை மாவட்டத்திலுள்ள மூதூர் பகுதி, மற்றும் மட்டக்களப்பு மாவட்டத்தின் சில பகுதிகள் ஆகியவற்றில் இவர்கள் பெரும்பான்மையாக வாழ்கின்றனர். மேலும் மன்னார், புத்தளம், கொழும்பு, களுத்துறை, கண்டி, காலி, மாத்தறை, கம்பகா மாவட்டங்களிலும் இவர்கள் பெருமளவில் வாழ்கிறார்கள். இலங்கையின் இன்றைய கரையோர நகரங்களிற் பல, (எ.கா- கொழும்பு, காலி) தொடக்கத்தில் சோனக வணிகர்களின் வர்த்தகக் குடியேற்றங்களாகவே இருந்ததாகக் கருதப்படுகின்றது. இலங்கையில் காணப்பட்ட இனப்பிரச்சினையின் போது முஸ்லிம்கள் 1990 ஆம் ஆண்டு தமது சொந்த இடங்களான யாழ்ப்பாணம், மன்னார், முல்லைத்தீவு, கிளிநொச்சி, வவுனியா போன்ற பகுதிகளில் இருந்து தமிழீழ விடுதலைப் புலிகள் இயக்கத்தினரால் வெளியேற்றப்பட்டனர்.

## பெயர்க் காரணம்

மக்கள்தொகை, பிறப்பு இறப்பு சான்றிதழ்கள் மற்றும் இனரீதியான கணிப்பீடுகள் ஆகியவற்றில் இலங்கை முசுலிம்கள் ஆங்கிலத்தில் "மூர்" (*Moor*) என்றும், சிங்களத்தில் 'யோன' என்றும் தமிழில் 'சோனகர்' என்றும் அழைக்கப்படுகின்றனர். ஆனால் சமயம் சார்ந்த தரவுகள் திரட்டப்படும் போது 'இசுலாமியர்' அல்லது 'முசுலிம்கள்' என்று குறிக்கப்படுகின்றனர். தமிழில் சோனகர் என்ற சொல் *[[நபிவழி|சுன்னா]]* என்ற சொல்லில் இருந்து பிறந்ததாக நம்பப்பபடுகிறது. மூர் என்னும் பெயர் போர்த்துக்கேயரினால் வைக்கப்பட்ட பெயராகும். போர்த்துக்கீசர் ஐபீரியாவில் தாம் சந்தித்த முசுலிம் மூர்களை அடிப்படையாகக் கொண்டு இலங்கைச் சோனகர்களை மூர்கள் என அழைத்தனர். சோனகர் என்ற தமிழ்ச் சொல்லும், *யோனக்கா* என்ற சிங்களச் சொல்லும் *[[யவனர்]]* அல்லது *யோனா* என்ற சொல்லில் இருந்து பிறந்ததாகவும் கொள்ளப்படுகிறது. யவனர் என்ற இச்சொல் கிரேக்கர்களைக் குறித்தாலும், சில வேளைகளில் அரபுக்களையும் குறிப்பிடுகிறது. யவனர் என்ற சொல் சமசுக்கிருத மொழி என்பதாக வரலாற்றாசிரியர்கள் குறிப்பிடுவர். அரேபியர் என்பது பாளி மொழியில் 'யொன்ன' அல்லது 'யோன' என்றும் தமிழில் 'சோனகர்' என்றும் அழைக்கப்பட்டுள்ளது.

## வரலாறு
### ஆரம்பகாலக் கொள்கைகள்
இலங்கைச் சோனகர் தென்னிந்தியாவில் உள்ள மரைக்காயர், மாப்பிளமார்கள், மேமன்கள், பத்தான்கள் ஆகியோரின் வழித்தோன்றல்கள் என கருத்தைப் பல கல்வியாளர்கள் முன்வைத்துள்ளனர்.

## வெளி இணைப்புகள்
*முஸ்லீம்களும் தமிழகமும்/சோனகர்

## மேற்கோள்கள்

பகுப்பு:இலங்கை முசுலிம்கள்
பகுப்பு:தமிழ் முசுலிம்கள்
பகுப்பு:இலங்கையில் இசுலாம்
ஓசியானியா

**ஓசியானியா** (*Oceania*) என்பது பசிபிக் பெருங்கடலையும் அதனைச் சூற்றியுள்ள பகுதியில் அமைந்துள்ள நிலத்தையும் தீவுகளையும் குறிக்கும் புவியியல் பெயராகும். ஓசியானியா என்ற சொல்லை முதன் முதலில் அறிமுகப்படுத்தியவர் பிரெஞ்சு நாடுகாண் பயணியான ஜூல் டூமோன்ட் டேர்வில் என்பவர். இன்று இச்சொல் பல மொழிகளில் கண்டங்களில் ஒன்றை வரையறுப்பதற்குப் பயன்படுத்தப்படுகிறது.

ஓசியானியாவில் உள்ள தீவுகள் மூன்று வலயங்களாகப் பிரிக்கப்பட்டுள்ளன. அவை: மெலனீசியா, மைக்குரோனீசியா, மற்றும் பொலினீசியா..

ஓசியானாவின் எல்லைகள் பல வழிகளில் வரையறுக்கப்பட்டுள்ளன. இவற்றில் பெரும்பான்மையானவற்றில் ஆஸ்திரேலியா, நியூசிலாந்து, நியூ கினி ஆகியவற்றை உள்ளடக்கிய ஆஸ்திரலேசியா, மலே தீவுக்கூட்டம் ஆகியவை ஓசியானியாவில் அடக்கப்பட்டுள்ளன.

## மக்கள் தொகையியல்

## மேற்கோள்கள்


பகுப்பு:கண்டங்கள்
ஏக்கர்

**ஏக்கர்**, பரப்பளவை அளக்க உதவும்  ஆகும். பெரும்பாலும் நில பரப்பளவை குறிக்க இந்த அலகு பயன்படுகிறது.ஒரு ஏர்ஸ் 2.47 சென்ட் ஆகும்.மேலும் 435.6 சதுர அடி ஒரு சென்ட் அல்லது 40.47 சதுரமீட்டர் ஒரு சென்ட் ,ஒரு ஏக்கர் 100 செண்ட் (அ) 4047 ச.மீ (அ) 43560 ச.அடி ஆகும்.ஒரு ஹெக்டேர் 2.47 ஏக்கருக்கு சமம்.

## ஐ.இ வரையறை
ஏக்கர் குறித்த ஐக்கிய இராச்சிய வரையறை அளவீடு அலகுகள் கட்டுப்பாடுகள் 1995 சட்டத்தில் இடம் பெற்றுள்ளது. அதன் படி ஒரு ஏக்கர் என்பது 4&nbsp;046.856&nbsp;422&nbsp;4 மீ² ஆகும். இது, அதே மூலத்தில் உள்ள அடிக்கான வரையறையின் படி, 43&nbsp;560&nbsp;சதுர அடிகளுக்கு சமமாகும்.

## ஐ.அ வரையறை
ஏக்கர் குறித்த ஐக்கிய அமெரிக்க வரையறை இங்கு  இடம் பெற்றுள்ளது. அதன் படி ஒரு ஏக்கர் என்பது 43,560 சதுர அடிகளுக்கு சமமாகும். எனினும் ஐக்கிய அமெரிக்கா அடிக்கு இரண்டு வரையறைகளை கொண்டுள்ளதால் (*அனைத்துலக அடி* மற்றும் *மதிப்பீடு அடி*) ஏக்கருக்கும் இரண்டு வரையறைகள் உள்ளன:
* *அனைத்துலக ஏக்கர்* என்பது 4&nbsp;046.856&nbsp;422&nbsp;4 மீ²க்கு சமமாகும். இது *அனைத்துலக அடியான* 0.3048 மீட்டரை அடிப்படையாகக் கொண்டது.
* ஐ.அ *மதிப்பீடு ஏக்கர்* என்பது 4 046.872&nbsp;61 மீ²க்கு சமமாகும். இது ஐ.அ *மதிப்பீடு அடியான* 1200/3937 மீட்டரை அடிப்படையாகக் கொண்டது.

## தொடர்புடைய நீள அளவுகள்
ஏக்கரின் நீளமும் அகலமும் இரண்டு காலாவதியான ஆனால் தொடர்புடைய அளவுகள் ஆகும். அவை,

* 1 ஏக்கரின் நீளம் = 1 பர்லாங், 40 கம்பங்கள், அல்லது 220 கெஜம்
* 1 ஏக்கரின் அகலம் = 1 சங்கிலி, 4 கம்பங்கள், அல்லது 22 கெஜம்

## அலகு மாற்றம்
ஒரு அனைத்துலக ஏக்கர் என்பது பின்வருவனவற்றுக்கு துல்லியமாக சமமாகும்:

* 4&nbsp;046.856&nbsp;422&nbsp;4 மீ² (எஸ்.ஐ அலகு)
* 40.468&nbsp;564&nbsp;224 ஏர்,
* 0.404&nbsp;685&nbsp;642&nbsp;24 ஹெக்டேர்,
* 43 560 சதுர அடிகள்,
* 4840 சதுர முழங்கள்,
* 160 சதுர பாகங்கள்,அல்லது “பேர்சஸ்கள்”
* 4 ரூட்,
* 1/640 சதுர மைல்,
* 1 பர்லாங் நீளமும் 1 சங்கிலி அகலமும் உடைய செவ்வகத்தின் 10:1 பாகம்.
* 208.71 அடி (63.61 மீ) பக்கமுடைய சதுரத்தின் பரப்பளவு (அண்ணளவாக).

ஒரு சதுர மைல் 640 ஏக்கர்களாகும். ¼ மைல் அகன்ற சதுர நிலப் பரப்பானது 40 ஏக்கர்களாகும். ஒரு புறம் ½ மைல்களைக் கொண்ட ஒரு சதுர நிலப் பரப்பு 160 ஏக்கர்களாகும். ஐக்கிய அமெரிக்க நாடுகளில் நில உச்சவரம்புச் சட்டத்தின் கீழான இதுவே வழமையான நிலப்பரப்பு.

## இவற்றையும் பார்க்கவும்
* அலகு மாற்றங்கள்
* ஏக்கர்-அடி

## வெளி இணைப்புகள்
* The Units of Measurement Regulations 1995
* NIST Handbook 44 

பகுப்பு:பரப்பளவு அலகுகள்
பகுப்பு:இம்பீரியல் அலகுகள்
பகுப்பு:பிரித்தானிய அலகுகள்
கான்பூர்

**கான்பூர்** (*Kanpur*) வட இந்தியாவிலுள்ள உத்தரப்பிரதேச மாநிலத்தின் கான்பூர் மாவட்டத்தின் நிர்வாகத் தலைமையிடம் மற்றும் மாநகராட்சி ஆகும். இது மக்கள் தொகை மிகுந்த நகரமாகும். இந்நகரம் கங்கையாற்றின் படுகையில் அமைந்துள்ளது. மேலும் இது நன்கு தொழில் வளர்ச்சி அடைந்த நகரமாகும். இது உத்திரப்பிரதேசத்தின் அதிக மக்கள் தொகையுடைய நகராகும். இது இந்தியாவின் பத்தாவது பெரிய நகராகும்.

## மேற்கோள்கள்
https://www.biofact.in/2020/05/fact-about-india-india-gk-in-tamil.html

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பகுப்பு:உத்தரப் பிரதேசத்திலுள்ள மாநகரங்கள்
ஆண்டுத் தாவரம்

thumb|பட்டாணி ஒரு ஆண்டுத் தாவரமாகும்.**ஆண்டுத் தாவரம்** () அல்லது ஓராண்டுத் தாவரம் (*Annual plant*) எனப்படுவது ஒற்றை வளர் பருவத்திலேயே முளைத்து, வளர்ந்து, பூத்து, விதை உண்டாக்கி, மடிந்து தன் வாழ்க்கைச் சுற்றை முடித்துக்கொள்ளும் ஒரு தாவரமாகும். பொதுவாக, ஆண்டுத் தாவரங்கள் கோடை ஆண்டுத் தாவரம், குளிர்கால ஆண்டுத் தாவரமென இரண்டு வகைகளாகப் பிரிக்கப்படுகின்றன. கோடை ஆண்டுத் தாவரம் வசந்தத்திலோ கோடைத் தொடக்கத்திலோ முளைத்து, அவ்வாண்டின் இலையுதிர் காலத்துக்குள்ளாகவே முதிர்ச்சியடைந்துவிடும். குளிர்கால ஆண்டுத் தாவரம் இலையுதிர்காலத்தில் முளைத்து, அடுத்த வசந்தத்திலோ கோடையிலோ முதிர்ச்சியடையும்.

இத்தாவரங்கள் ஆண்டுத் தாவரங்களென அழைக்கப்பட்டாலும், இத்தாவரங்களின் வளர் பருவமும் அது நடைபெறும் காலமும் இடத்தையும் தாவர இனத்தையும் பொருத்தே அமைகிறது. நூல்கோல் கிழங்கு (*Oilseed rapa*) போன்ற சில ஆண்டுத் தாவரங்கள் ஒளிர் விளக்குகளின் கிழ் விதையிலிருந்து முளைத்து விதையாகத் திரும்புவதற்குச் சில வாரங்கள் மட்டுமே எடுத்துக்கொள்கின்றன. இத்தாவரங்கள் தகாத காலத்தை வித்து நிலையில் கழிக்கின்றன. நெல், சோளம், பருத்தி, தர்ப்பூசணி போன்றவை ஆண்டுத் தாவர எடுத்துக்காட்டுகளாகும்.

## இவற்றையும் பார்க்கவும்
* இருபருவத் தாவரம் -- தன் வாழ்க்கைச் சுற்றை இரண்டு ஆண்டுகளில் நிறைவு செய்யும் தாவரமாகும்
* பல்லாண்டுத் தாவரம் -- இரண்டு ஆண்டுகளுக்கு மேல் வாழும் தாவரமாகும்

## மேற்கோள்கள்

பகுப்பு:தாவர வகைகள்
ஈராண்டுத் தாவரம்

12 முதல் 24 மாதங்கள் வாழ் நாளுடைய தாவரங்கள் **ஈராண்டுத் தாவரங்கள்** என அழைக்கப்படும். இத்தாவரங்கள், முதல் ஆண்டில் இலை மற்றும் தண்டுப்பகுதிகளில் வளர்ச்சி அடைந்து குளிர் காலத்தில் உறங்கு நிலை அடைகின்றன. அதற்கு அடுத்து வரும் கோடை அல்லது வசந்த காலத்தில் பூக்கள், கனிகள் மற்றும் விதைகளை உருவாக்கி விட்டு மடிகின்றன. (எடுத்துக்காட்டு-கேரட்)

## இவற்றையும் பார்க்கவும்
* ஆண்டுத் தாவரம்
* பல்லாண்டுத் தாவரம்

பகுப்பு:தாவர வகைகள்
சந்திரிக்கா பண்டாரநாயக்க குமாரதுங்க

**சந்திரிகா பண்டாரநாயக குமாரதுங்க** (பிறப்பு ஜூன் 29, 1945) இலங்கையின் ஐந்தாவது சனாதிபதியும் நான்காவது நிறைவேற்று அதிகாரம் கொண்ட சனாதிபதியுமாவார். இவர் இலங்கை சுதந்திரக் கட்சியின் முன்னாள் தலைவருமாவார்.

இவரின் தந்தையான எஸ். டபிள்யூ. ஆர். டி. பண்டாரநாயக்கா சந்திரிக்காவின் பிறப்பின் போது அமைச்சராக இருந்து பின்னர் இலங்கையின் பிரதமராக உயர்ந்தார். சந்திரிக்காவுக்கு 14 வயதாகும் போது அவரின் தந்தை கொலை செய்யப்பட்டார். அதன் பின்னர், சந்திரிக்காவின் தாயான சிறிமாவோ பண்டாரநாயக்கா 1960 இல் பிரதமராக தேர்ந்தெடுக்கப்பட்டார்.

சந்திரிக்கா பாரிஸ் பல்கலைக்கழகத்தில் அரசியல் அறிவியல் தொடர்பான பட்டபடிப்பை முடித்தவர். இவர் சிங்களம், ஆங்கிலம் மற்றும் பிரெஞ்சு மொழிகளில் பரிச்சயம் உள்ளவராவார். இலங்கை திரும்பிய சந்திரிக்கா, சுதந்திரக் கட்சியில் இணைந்து தமது அரசியல் வாழ்க்கையைத் தொடங்கினார். 1972-1976 காலப்பகுதியின் நில மறுசீரமைப்பின் போது, இலங்கை நில மறுசீரமைப்பு ஆணைக்குழுவுக்கு மேலதிக பிரதான இயக்குநராகப் பணியாற்றினார். 1974 இ.சு.க. பெண்கள் அணியின் நிறைவேற்றுக் குழு உறுப்பினராக தெரிவு செய்யப்பட்டார். 1976 - 1977 காலப்பகுதியில், கொத்தணிப் பண்ணைகளை அமைத்த ஜனவச ஆணைக்குழுவின் தலைவராகப் பணியாற்றினார்.1976- 1979 காலப்பகுதியில், உணவு மற்றும் விவசாய அமைப்பிற்கு விசேட ஆலோசகராக பணியாற்றினார்.

1978 இல் சந்திரிக்கா இலங்கையின் பிரபல நடிகரும், அரசியல்வாதியுமான விஜய குமாரணதுங்கவை மணந்தார். குமாரணதுங்க 1988இல் கொலை செய்யப்பட்டதை அடுத்து சந்திரிக்கா தனது பெயரில் இருந்த 'ண' வை அகற்றிவிட்டு குமாரதுங்க என்றே பாவித்து வருகின்றார். 1994 ஆகஸ்ட் 19இல் சந்திரிக்கா மக்கள் முன்னணி தலைமையிலான அரசில் பிரதமராக தெரிவு செய்யப்பட்டார். அவ்வாண்டு நவம்பர் மாதம் நடைபெற்ற சனாதிபதி தேர்தலில் வெற்றி பெற்று சனாதிபதியாக பதவியேற்றார். இவரது ஆட்சியின் ஆரம்பப் பகுதியில் தமிழீழ விடுதலைப் புலிகளுடன் பேச்சுவார்த்தையில் ஈடுபட்டார். இது தோல்வியடையவே, பிற்பகுதியில் போர் மூலம் புலிகளை அடக்க முற்பட்டார்.

1999 ஒக்டோபர் மாதத்தில் சனாதிபதி தேர்தலுக்குரிய நாளுக்கு முன்னதாகவே சந்திரிகா தேர்தலை நடத்த திட்டமிட்டார்..டிசம்பர் 18 1999 இல் கொழும்பு நகரசபை முன்னரங்கில் நடைபெற்ற தேர்தல் பிரச்சாரக் கூட்டத்தின் போது, அவரை கொலை செய்யும் நோக்கில் தமிழீழ விடுதலைப் புலிகளின் தற்கொலை குண்டுதாரி என சந்தேகிக்கப்படும் ஒருவர் வெடிக்கச் செய்த குண்டினால் தனது வலது கண்ணை இழந்தார்.. அங்கீகரிக்கப்படாத சுயசரித நூலான "கள்வரின் தலைவி" என்ற நூலில் விக்டர் ஐவன் இந்நிகழ்ச்சி, மக்களிட அனுதாப அலைகளை ஏற்படுத்த அவரால் அவரது "குண்டர் படை"யைக் கொண்டு செய்வித்ததாக கூறுகின்றார்.. அத்தேர்தலில் சந்திரிக்க ரணில் விக்கிரமசிங்கவை வெற்றி பெற்று இரண்டாவது முறையாக சனாதிபதியாக பதவியேற்றார்.

## மேற்கோள்கள்


## சார்புடைய கட்டுரைகள்
*ஆட்சியாளர் பட்டியல், இலங்கை

## வெளியிணைப்புகள்
* பி.பி.சி.யில் 
* தேடல் சந்திரிக்கா பற்றிய பி.பி.சி. செய்தி தேடல்கள்
* இலங்கை பாதுகாப்பு அமைச்சு
* இலங்கை அரச தளத்தி சந்திரிக்கா பற்றிய பக்கம் 

 
 

 
 

பகுப்பு:சிங்கள அரசியல்வாதிகள்
பகுப்பு:இலங்கை அரசியல்வாதிகள்
பகுப்பு:பண்டாரநாயக்கா குடும்பம்
பகுப்பு:இலங்கைப் பிரதமர்கள்
பகுப்பு:1945 பிறப்புகள்
பகுப்பு:வாழும் மக்கள்
பகுப்பு:பெண் அரசுத் தலைவர்கள்
பகுப்பு:இலங்கைப் பெண் அரசியல்வாதிகள்
பகுப்பு:இலங்கையின் நிதி அமைச்சர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
பகுப்பு:பெண் பிரதமர்கள்
சாதகக் குறிப்பு

சோதிடம் தொடர்பில், **சாதகக் குறிப்பு** (Horoscope) என்பது ஒரு குறிப்பிட்ட நேரத்தில் அண்ட வெளியிலுள்ள சில கோள்களினதும், நட்சத்திரங்களினதும் சரியான நிலைகளைக் காட்டுகின்ற ஓர் ஆவணமாகும். இது பொதுவாக ஒரு வரைபட வடிவில் இருக்கும். ஒரு குழந்தை பிறக்கும் போது குறிக்கப்படும் சாதகம், அப்பிள்ளையின் சாதகக் குறிப்பு ஆகும். இது தவிர உலகில் நடைபெறும் எந்த நிகழ்ச்சிக்கும் சாதகம் குறிக்க முடியும்.

சாதகக் குறிப்பின் அடிப்படையான உறுப்பு இராசிச் சக்கரமேயானாலும், பாவச் சக்கரம், நவாம்சச் சக்கரம், திசை, புத்தி முதலான பல்வேறு வகையான அம்சங்களைச் சாதகக் குறிப்பில் காண முடியும். ஒரு சாதகர் பற்றிய அல்லது ஒரு நிகழ்வு பற்றிய பகுப்பாய்வுகள் செய்யப்படும் போது சம்பந்தப் பட்ட சாதகக் குறிப்பே அடிப்படையாக அமைகின்றது.

இன்னொரு வகையில், சோதிடப் பகுப்பாய்வு, பலன் சொல்லுதல் போன்றவற்றைப் பொறுத்தவரை, அறிவியல் சார்ந்த வானியலுக்கும், அறிவியல் சாராத சோதிடத்துக்கும் நடுவிலுள்ள இடைமுகமே சாதகக் குறிப்பு  எனலாம். இது ஒரு குறிப்பிட்ட நேரத்துக்கான வானியல் தரவுகளைத் தருவது மட்டுமன்றி இதன் வரைபட வடிவம் இத் தரவுகளின் சோதிட இயல்புகளைப் புரிந்து கொள்வதையும் இலகுவாக்குகின்றது.

## இராசிச் சக்கரம்
சாதகக் குறிப்பில் காணும் இராசிச் சக்கர வரைபடங்கள் பல்வேறு வகையில் வரையப் படுகின்றன. மேற்கத்திய சோதிடர்கள் இதனை வட்டமாக வரைவார்கள். இந்தியாவில் சதுர வடிவில் வரைவதே வழக்கமானாலும் தென்னிந்திய, வட இந்திய வரைபடங்களிடையே வேறுபாடுகளைக் காணலாம். மேற் கூறப்பட்ட மூன்று வகையான இராசிச் சக்கர அமைப்புகளையும் கீழேயுள்ள படங்கள் காட்டுகின்றன.

ஒரு குழந்தையின் பிறப்பைக் குறித்த சாதகக் குறிப்பொன்றிலிருந்து அறியக் கூடிய தகவல்கள் கீழே தரப்பட்டுள்ளன.
# பிறந்த இடம், நேரம், தாய் தந்தையர் விபரங்கள்.
# குறிப்பிட்ட நேரத்தில் நட்சத்திரமும், இராசியும்.
# இராசிச் சக்கரத்தில் கிரக நிலைகள்
# இலக்கினம்
# திசை - புத்தி விபரங்கள்
# சாதகத்தில் கிரகங்களின் உச்சம், நீசம் பற்றிய விபரங்கள்

முதலியனவாகும்.

இவற்றில் கிரக நிலைகள், இலக்கினம் என்பன முன்னர் கூறிய வரைபடத்தில் காட்டப்படுகின்றன. இராசிச் சக்கர வரைபடத்தைப் புரிந்து கொள்ளக் கூடியவர்கள் அதனைப் பார்த்து இவ்விபரங்களை அறிந்து கொள்ள முடியும்.

### சாதகத்தில் கிரகங்களும் அவற்றின் நிலைகளும்

பழைய காலத்தில் சூரியன், சந்திரன் என்பவற்றோடு கூட மேலும் 5 சூரிய மண்டலத்திலுள்ள கிரகங்களையும் சேர்த்து ஏழு கிரகங்களுடன் இராகு, கேது ஆகிய இரண்டு நிழற் கிரகங்களும் இராசிச் சக்கரத்தில் காட்டப்படுவது வழக்கம். யுரானஸ், நெப்டியூன், புளூட்டோ ஆகிய கிரகங்கள் அறியப்பட்ட பின்னர் சிலர் அவற்றையும் சேர்த்துக் கொள்ளுகிறார்கள். இராசிச் சக்கரத்தில் கிரகங்களின் பெயர்களை எழுதும் போது இரண்டு மூன்று எழுத்துகளில் சுருக்கி எழுதுவதுண்டு. பழைய குறிப்புகளில் வழக்கு மொழியிலில்லாத வட மொழிப் பெயர்களையே எழுதியிருப்பார்கள். இவற்றின் விபரங்களைக் கீழேயுள்ள அட்டவணையிற் காணலாம்.
thumb|250px|right| இராசிச் சக்கரம், எடுத்துக்காட்டு. இது இந்தியாவின் முன்னாள் பிரதம மந்திரி இந்திரா காந்தியுடையது.

## உள்ளிணைப்பு
ஜாதக யோகங்கள்

## மேற்கோள்கள்

பகுப்பு:சோதிடம்
பகுப்பு:இந்தியாவில் மூடநம்பிக்கைகள்
நகரம்

alt=நகரம்|thumb|220x220px|ஈரானில் ஒள்ள நகரம்
**நகரம்** என்பது குறிப்பிட்ட சில இயல்புகளைக் கொண்டுள்ள ஒரு பெரிய மனிதக் குடியிருப்பு ஆகும். நகரம் என்பதற்குச் சரியான வரைவிலக்கணம் கிடையாது. வெவ்வேறு நாடுகளில் இதற்கு வெவ்வேறு வகையான வரைவிலக்கணங்கள் கொடுக்கப்படுகின்றன.

## இவற்றையும் பார்க்கவும்
* மைய இடக் கோட்பாடு
* மைய இடம்
* தலைநகரம்

## மேற்கோள்கள்

*
மைய இடம்

**மைய இடம்** என்பது பலவிதமான பொருட்களையும் சேவைகளையும் வழங்கும் ஒன்று அல்லது அதற்கு மேற்பட்ட வணிக நிலையங்களைக் கொண்டதும், அக் குறிப்பிட்ட வழங்கல்களுக்கான கேள்வியைக் கொண்ட சந்தைப் பகுதியொன்றின் மத்தியில் அமைந்துள்ளதுமான ஒரு இடமாகும்.

## இவற்றையும் பார்க்கவும்
* மைய இடக் கோட்பாடு

பகுப்பு:வணிகவியல்
தமிழர் கலைகள்

**தமிழர் கலைகள்** எனப்படுபவை தமிழர் வாழ்க்கையைச் சிறப்பித்த கலைகள் ஆகும்.

## தமிழர் கலைகள் பட்டியல்

*சிலம்பம்
*கோலாட்டம்
*பட்டிமன்றம்
*வில்லுப்பாட்டு
* "manippattu" 
** கும்மி 
** மயிலாட்டம் 
** காவடியாட்டம் 
** பொய்க்கால் குதிரை ஆட்டம் 
** தெருக்கூத்து
** ஒயிலாட்டம் 
** பாம்பாட்டம் 
** உறுமி ஆட்டம் 
** புலி ஆட்டம்
** பறை ஆட்டம்
** கரகாட்டம்
** மாடு ஆட்டம்
** உறியடி ஆட்டம்
** கொல்லிக் கட்டை ஆட்டம்
** புலி ஆட்டம்
** சிலம்பாட்டம்
** குறவன் குறத்தி ஆட்டம்
** கைச்சிலம்பாட்டம்
** தேவராட்டம்
** தப்பாட்டம்
** காளியாட்டம்
** சேவையாட்டம்
** பேயாட்டம்
** சாமியாட்டம்

*கூத்துகள்
** சாந்திக் கூத்து
*** சாக்கம்
*** மெய்க் கூத்து
*** அபிநயக் கூத்து
*** நாட்டுக்கூத்து
*** விநோதக் கூத்து
*** குரவைக் கூத்து
*** கலிநடனம் என்னும் 'கழாய்க் கூத்து'
*** கரகம் என்னும் 'குடக் கூத்து'
*** பாய்ந்தாடும் 'கரணம்'
*** நோக்கு 'பார்வைக் கூத்து'
*** நகைச்சுவை கொண்ட 'வசைக் கூத்து'
*** 'சாமியாட்டம்' அல்லது 'வெறியாட்டு'
***பொம்மலாட்டம்

## இவற்றையும் பார்க்க

*தமிழர் சிற்பக்கலை
*தமிழர் கட்டிடக்கலை
*தமிழர் கப்பற்கலை
*தமிழர் பெருங்கற்காலக் கட்டிடக்கலை
*தமிழர் மட்பாண்டக்கலை
*தமிழர் மரவேலைக்கலை
*தமிழ் வரைகலை
*கலைகள் 
*கலை வரலாறு
*கலைப் பாணிகள், காலம் மற்றும் இயக்கங்கள்

## துணை நூல்கள்

*ஜீவன், *தமிழ் மரபு வழி நாடக மேடை*, சென்னை: நர்மதா பதிப்பகம், 2000

## வெளி இணைப்புகள்
* Folk Dances Of Tamil Nadu 
* நுண்கலையும் சமுதாயமும் 
* அறுபத்து நான்கு ஆயகலைகள் 
* தமிழர் கலைகளைப் பற்றிய ஒலி-ஒளி படிமத் தொகுப்பு 

*
பகுப்பு:கலைகள்
பாஞ்சாலங்குறிச்சி

**பாஞ்சாலங்குறிச்சி** தமிழ் நாட்டின் தூத்துக்குடி மாவட்டத்தில் உள்ள ஓர் ஊராகும்.

## வரலாறு
ஆதியில் தூத்துக்குடி மாவட்டம் சாலிக்குளத்தை அடுத்துள்ள காட்டில் வேட்டையாடச் சென்றனர் கட்டபொம்மனின் மூதாதையர். அங்கு குறிப்பிட்ட இடத்தில் முயல் திடீரென்று வேட்டை நாய்களை எதிர்த்து விரட்டத் துவங்கியது. வீரமூட்டும் சக்தி அந்த நிலத்திற்கு இருப்பதை அறிந்து வியந்து, தமது பாட்டன் பாஞ்சாலன் நினைவாக பாஞ்சாலக்குறிச்சி கோட்டை என்று பெயரிட்டு கோட்டை கொத்தளங்களுடன் தலைநகர் அங்கு அமைக்கப்பட்டது.

இந்த ஊருக்கு அருகில், வ. உ. சிதம்பரம்பிள்ளை பிறந்த ஒட்டப்பிடாரம் உள்ளது.

## மேற்கோள்கள்

## வெளி இணைப்புகள்
* விக்கிமேப்
* பாஞ்சாலங்குறிச்சி கோட்டை  நுழைவாயில் பட தொகுப்பு 
* கதை சொல்லும் சித்திரங்கள் 

பகுப்பு:தூத்துக்குடி மாவட்டத்திலுள்ள கிராமங்கள்
பகுப்பு:பாளையங்கள்
வீழ்ப்பு வரைபடங்கள்

பல்வேறு நோக்கங்களுக்காக ஒரு பொருள் அல்லது காட்சி பற்றிய விபரங்களைத் தரும் வகையில் அவற்றின் தோற்றங்களை இரு பரிமாணத் தளங்களில் காட்டும் வரைபடங்கள் **வீழ்ப்பு வரைபடங்கள்** (Projection Drawings) எனப்படுகின்றன. வீழ்ப்பு வரைபடங்கள் பலவகைப் படுகின்றன. அவற்றுட் சில பொருட்களினதும், காட்சிகளினதும் இயல்புகளை இரு பரிமாணத் தோற்றத்தில் வெளிப்படுத்த, வேறு சில அவற்றின் முப்பரிமாண இயல்புகளை வெளிப்படுத்துபவையாக உள்ளன. 

கட்டுமான வரைபடங்கள் வீழ்ப்பு வரைபடங்களுக்கு எடுத்துக்காட்டுகளாகும். 

## வரலாறு

## வீழ்ப்பு வரைபட வகைகள்
வீழ்ப்பு வரைபடங்களை அடிப்படையில் இரண்டு பிரிவுகளாகப் பிரிக்கலாம்.

# இயலுறு தோற்ற வரைபடங்கள்
# சமாந்தர வீழ்ப்பு வரைபடங்கள்

இயலுறு தோற்ற வரைபடங்கள் ஒரு பொருளைக் கண்ணால் பார்க்கும் போது தோற்றமளிப்பதுபோல் வரையப் படுவதாகும். இவ்வகை வரைபடங்கள், தொலைவிலுள்ள பொருட்கள் அல்லது தூர அளவுகள் சிறியனவாகவும், அண்மையிலுள்ளவை பெரிதாகவும் தெரியும் தோற்றப்பாட்டை அண்ணளவாக வெளிப்படுத்த முனைகின்றன. இவ் வரைபடங்களில் காணும் காட்சியிலுள்ள சமாந்தரக் கோடுகள் அனைத்தும் ஒரே புள்ளியிலிருந்து ஆரம்பமாவது போல் தோற்றமளிக்கும். இப்புள்ளி வீழ்ப்பு மையம் எனப்படுகின்றது. இயலுறு தோற்றங்களின் வேறுபாடுகள் இவ் வீழ்ப்பு மையங்களின் எண்ணிக்கைகளினால் தீர்மானிக்கப் படுகின்றன.

சமாந்தர வீழ்ப்பு வரைபடங்கள் ஒரு பொருளின் அல்லது காட்சியின் ஒவ்வொரு புள்ளியிலிருந்தும் ஒன்றுக்கொன்று சமாந்தரமாக வரையப்படும் கோடுகள் ஒரு கற்பனைத் தளத்தில் வீழ்த்தப்படும்போது உருவாகும் படங்களை ஒத்தவை ஆகும். இவ்வகையில் உள்ள பல வேறுபாடுகள் மேற்குறிப்பிட்ட தளங்களுக்குச் சார்பான வீழ்ப்புகளின் திசையினால் தீர்மானிக்கப் படுகின்றன.

மேற்காட்டிய இரு வகைகளின் கீழ் பல துணை வகைகளும் உள்ளன. அவற்றைக் கீழ்வரும் அட்டவணை காட்டுகின்றது. 

## இவற்றையும் பார்க்கவும்

## உசாத்துணைகள்

## வெளியிணைப்புகள்

பகுப்பு:வரைபடங்கள்
புவியில் தமிழ் மக்களின் பரம்பல் அட்டவணை

*எச்சரிக்கை: இத் தரவுகள் மற்றும் ஆதாரங்கள் இன்னும் உறுதி செய்யப்படவில்லை, பூர்த்தி செய்யப்படவில்லை.*

## இவற்றையும் காணவும்
* புலம்பெயர் தமிழர்
* புலம்பெயர் ஈழத்தமிழர்
* புலம்பெயர் இலங்கையர்

## மேற்கோள்கள்

#  2001 India Census 2001-ம் ஆண்டிற்கான இந்திய மக்கள்தொகைக் கணக்கெடுப்பு அறிக்கை
# 
# 
#  :en:Indian languages in Singapore
#  கந்தையா, ஆ.. *கங்காரு நாட்டில் தமிழும் தமிழரும்*  SBS census explorer – 2011 ABS census data 
#  New Zealand 2013 Census totals by topic 
#  "At the same time, 35% reported that their mother tongue was English and almost 1% reported that it was French. Among the non-official languages reported as mother tongue, the most common included Punjabi (29%), Tamil (10%), Urdu (9%), Gujurati (6%), Hindi (6%) and Bengali (3%)." Canada Stats  This means that officially 100 000 of the 1 million South Asians are Tamils.  Media often reports upto 250 000.  http://www.diversitywatch.ryerson.ca/backgrounds/tamils.htm 

## வெளி இணைப்புகள்
:* Sri Lankan Gov Stats
:* Sri Lankan Tamil Migration 
:* History of the Tamil Diaspora

பகுப்பு:தமிழர்
பகுப்பு:அட்டவணைகள்
பகுப்பு:உலக நாடுகளில் தமிழர்